PATVIRTINTA

Mažeikių rajono savivaldybės tarybos

2021 m. balandžio 29 d. sprendimu Nr. T1-126

**MAŽEIKIŲ RAJONO SAVIVALDYBĖS IR VALSTYBĖS TURTO VALDYMO, NAUDOJIMO IR DISPONAVIMO JUO TVARKOS APRAŠAS**

**I BENDROJI DALIS**

1. Mažeikių rajono savivaldybės ir valstybės turto valdymo, naudojimo ir disponavimo juo tvarkos aprašas (toliau – Aprašas) nustato Mažeikių rajono savivaldybei (toliau – Savivaldybė) nuosavybės teise priklausančio turto ir patikėjimo teise perduoto valstybės turto valdymą, naudojimą ir disponavimą juo bei sąlygas ir savivaldybės institucijų įgaliojimus pagal galiojančius Lietuvos Respublikos įstatymus, Vyriausybės nutarimus bei kitus teisės aktus.

2. Aprašas parengtas vadovaujantis:

2.1. Lietuvos Respublikos valstybės ir savivaldybių turto valdymo, naudojimo ir disponavimo juo įstatymu;

2.2. Lietuvos Respublikos vietos savivaldos įstatymu.

3. Savivaldybės turtą sudaro materialusis, nematerialusis ir finansinis turtas, nuosavybės bei patikėjimo teise priklausantis savivaldybei:

3.1. ilgalaikis materialusis turtas – turtas, kuris naudingai eksploatuojamas ilgiau negu vienus metus, o jo įsigijimo vertė ne mažesnė už Lietuvos Respublikos Vyriausybės (toliau – Vyriausybė) nustatytą vertę;

3.2. trumpalaikis materialusis turtas – turtas, kuris naudingai eksploatuojamas ne ilgiau negu vienus metus arba kurio įsigijimo vertė yra mažesnė už Vyriausybės nustatytą ilgalaikio materialiojo turto vertę.

4. Savivaldybės turto valdymas – teisė įstatymų nustatyta tvarka daryti turtui fizinį bei ūkinį poveikį.

5. Savivaldybės turto naudojimas – naudingųjų turto savybių taikymas naudotojo poreikiams tenkinti.

6. Disponavimas Savivaldybės turtu – teisė turtą parduoti, kitaip perleisti, taip pat išnuomoti, įkeisti arba kitokiu būdu keisti jo teisinę būklę.

7. Turto patikėjimo teisė – Savivaldybės institucijos ar Savivaldybės įmonės, įstaigos, organizacijos teisė savo veiklos reglamente, įstatuose (nuostatuose), taip pat Savivaldybės įmonių, įstaigų, organizacijų veiklą reglamentuojančiuose norminiuose aktuose nustatyta tvarka bei sąlygomis valdyti, naudoti valstybės ar savivaldybės perduotą turtą ir disponuoti juo nepažeidžiant įstatymų ir kitų asmenų teisių bei interesų. Kiti juridiniai asmenys valstybės ar savivaldybės jiems patikėjimo teise perduotą turtą valdo, naudoja ir disponuoja juo tiek ir tokia tvarka bei sąlygomis, kaip nustatyta Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 10 ar 12 straipsniuose bei turto patikėjimo sutartyje.

8. Turto valdytojas – Savivaldybės taryba, Savivaldybės administracija, Savivaldybės įstaigos, įmonės ar organizacijos ir šios tvarkos 9.3 punkte numatyti kiti juridiniai asmenys, panaudos ar patikėjimo teise valdantys, naudojantys valstybės ar savivaldybės turtą ir disponuojantys juo.

**II SAVIVALDYBĖS TURTO VALDYMO, NAUDOJIMO IR DISPONAVIMO JUO**

**SUBJEKTAI**

9. Savivaldybės turtą, vadovaudamiesi visuomeninės naudos, efektyvumo, racionalumo, viešosios teisės principais, valdo, naudoja ir juo disponuoja:

9.1. Savivaldybės taryba pagal Vietos savivaldos įstatymą – įgyvendindama turto savininko funkcijas;

9.2. Savivaldybės administracija, Savivaldybės įmonės, įstaigos ir organizacijos, perduotą patikėjimo teise jų reguliuojamai veiklos sričiai turtą – pagal įstatymus, Savivaldybės tarybos sprendimus ir šiuo Aprašu,

9.3. kiti juridiniai asmenys – pagal turto patikėjimo ar panaudos sutartį savivaldybių funkcijoms įgyvendinti, o kitais atvejais – teisės aktų nustatyta tvarka;

9.4. savivaldybės kontroliuojamos įmonės – uždarosios akcinės bendrovės (toliau - Bendrovės), kurių akcijų, suteikiančių daugiau kaip ½ balsų visuotiniame akcininkų susirinkime, savininkė yra savivaldybė. Bendrovės turtą valdo, naudoja ir disponuoja juo vadovaudamosi įstatymais, savo įstatais bei teisės aktų nustatyta tvarka.

10. Subjektų, valdančių, naudojančių Savivaldybės turtą ir disponuojančių juo, teises ir pareigas nustato įstatymai, Vyriausybės nutarimai, Savivaldybės tarybos sprendimai bei tų subjektų įstatai (nuostatai) ir šio Aprašo 9.3 punkte nurodytais atvejais – turto patikėjimo ar panaudos sutartis.

11. Savivaldybei nuosavybės teise priklausantis registruotinas turtas, su šiuo turtu, daiktinėmis teisėmis į jį ir su šių teisių suvaržymais susiję juridiniai faktai teisės aktų nustatyta tvarka registruojami viešuosiuose registruose.

12. Informacija apie savivaldybių turto panaudos, nuomos, pirkimo – pardavimo, patikėjimo sutartis (nekilnojamojo turto adresas, unikalus numeris, plotas, sutarties šalys, sutarties sudarymo ir galiojimo data, sutarties kaina, teisinis pagrindas, kuriuo vadovaujantis priimtas sprendimas dėlsutarties sudarymo) skelbiama savivaldybės interneto svetainėje www.mazeikiai.lt ne vėliau kaip per tris mėnesius nuo sutarties sudarymo dienos.

13. Visos iki 2019 m. spalio 1 d. sudarytos ir toliau galiojančios Savivaldybės nekilnojamojo turto nuomos, panaudos ir patikėjimo sutartys iki 2021 m. spalio 1 d. turi būti įregistruojamos viešajame registre.

**III SAVIVALDYBEI PERDUODAMO VALSTYBĖS TURTO VALDYMAS, NAUDOJIMAS IR DISPONAVIMAS JUO PATIKĖJIMO TEISE**

14. Savivaldybė patikėjimo teise valdo, naudoja ir disponuoja:

14.1. valstybės turtu, kuris pagal Valstybės turto perdavimo savivaldybių nuosavybėn įstatymą priskirtas savivaldybės nuosavybei, bet dar neperduotas jos nuosavybėn;

14.2. valstybės turtu, kuris Vyriausybės nutarimais savivaldybei perduodamas valstybinėms (perduotoms savivaldybėms) funkcijoms įgyvendinti.

15. Vyriausybės nutarimais Savivaldybei perduodamo turto valdymą, naudojimą ir disponavimą juo įgyvendina Turto valdymo ir priežiūros skyrius:

15.1. parengia Savivaldybės tarybos sprendimų dėl Savivaldybei perduodamo turto projektus;

15.2. turto perdavimo aktai panaudos pagrindais ar patikėjimo teise valdyti, naudoti ir disponuoti turtu parengiami per 30 darbo dienų nuo valstybės turto perdavimo akto pasirašymo dienos.

**IV SAVIVALDYBĖS TURTO VALDYMAS, NAUDOJIMAS IR DISPONAVIMAS JUO**

**PATIKĖJIMO TEISE IR TURTO INVESTAVIMAS**

16. Patikėtinis – turto patikėjimo teisės subjektas, kuriam šio Aprašo nustatyta tvarka Savivaldybės turtas perduotas patikėjimo teise valdyti, naudoti ir juo disponuoti.

17. Patikėtojas – turto patikėjimo teisės steigėjas, t. y. Savivaldybė.

18. Savivaldybės turtas perduodamas patikėjimo teise valdyti, naudoti ir disponuoti juo savivaldybės institucijoms, įmonėms, įstaigoms ir organizacijoms. Kitiems juridiniams asmenims, galintiems pagal įstatymą atlikti ir vykdantiems savivaldybės funkcijas (toliau – Kiti juridiniai asmenys), savivaldybių turtas patikėjimo teise perduodamas pagal turto patikėjimo sutartį. Savivaldybės turtas patikėjimo teise perduodamas Savivaldybės tarybos sprendimu.

19. Sprendimus dėl savivaldybės turto perdavimo patikėjimo teise rengia bei teikia svarstyti Turto valdymo ir priežiūros skyrius, kai jam yra pateikti šie dokumentai:

19.1. turto patikėjimo teisės subjekto prašymas perduoti jam Savivaldybės turtą, kuriame turi būti nurodyti prašomo perduoti Savivaldybės turto duomenys ir naudojimo tikslas;

19.2. kiti reikalingi dokumentai.

20. Prie teikiamo Savivaldybės tarybos sprendimo dėl Savivaldybės nekilnojamojo turto perdavimo valdyti, naudoti ir disponuoti juo patikėjimo teise projekto turi būti nurodyta:

20.1. unikalus perduodamo pastato numeris arba perduodamos(-ų) patalpos(-ų) indeksas(-ai), arba inventorinis numeris;

20.2. nuosavybė (valstybės ar savivaldybės);

20.3. duomenys apie perduodamo pastato (patalpų) bendrą plotą;

20.4. informacija apie pastato įsigijimo ir likutinę vertę;

20.5. perduodamo pastato ar patalpos(-ų) adresas arba eksploatavimo vieta (rajonas, miestas, įstaiga);

21. Savivaldybės turto perdavimas valdyti, naudoti ir disponuoti juo patikėjimo teise  įforminamas Savivaldybės turto, perduodamo valdyti, naudoti ir disponuoti juo patikėjimo teise, perdavimo ir priėmimo aktu. Aktą pasirašo Savivaldybės tarybos sprendimu įgaliotas Savivaldybės administracijos direktoriaus pavaduotojas ir patikėtinio įgaliotas asmuo.

22. Savivaldybės nekilnojamojo (ir kito) turto patikėjimo sutartį su juridiniais asmenimis (1 priedas) pasirašo Savivaldybės tarybos sprendimu įgaliotas Savivaldybės administracijos direktoriaus pavaduotojas. Savivaldybės kilnojamojo turto patikėjimo sutarties formą tvirtina Taryba kartu su sprendimu perduoti turtą patikėjimo teise.

23. Tarybai įgaliojus Savivaldybės administracijos direktoriaus pavaduotoją, patikėjimo sutartis gali būti keičiama (nedidinat pagal turto patikėjimo sutartį perduotino turto ploto) ar nutraukiama patikėjimo sutartyje nurodytais pagrindais.

24. Sutarties galiojimo terminą nustato Savivaldybės taryba. Kitiems juridiniams asmenims terminas negali būti ilgesnis nei 20 metų, jei įstatymai nenustato kitaip. Pagal turto patikėjimo sutartį Savivaldybės nekilnojamasis turtas patikėjimo teise gali būti perduodamas Savivaldybės funkcijoms įgyvendinti. Perdavimo ir priėmimo aktu (5 priedas) turtas perduodamas tik pasirašius Savivaldybės nekilnojamojo turto patikėjimo sutartį. Perdavimo - priėmimo akto 3, 4, 6, 7, 8 ,9 stulpelius pildo Buhalterinės apskaitos skyrius, kai jam perdavimo - priėmimo akto projektą pateikia Turto valdymo ir priežiūros skyrius.

25. Turto valdymo ir priežiūros skyrius tvarko Savivaldybės nekilnojamojo turto (gyvenamųjų ir negyvenamųjų pastatų ar atskirų patalpų bei kitų statinių) teisinės registracijos dokumentus valstybės įmonės Registrų centre.

26. Savivaldybės administracijos skyrius (toliau - Skyrius), atlikęs pastatų, statinių ir inžinerinių tinklų remonto, rekonstrukcijos darbus, per 1 mėnesį perduoda Turto valdymo ir priežiūros skyriui pripažinimo tinkamais naudoti, arba atliktų darbų priėmimo ir perdavimo aktus bei vertes.

27. Naujai pastatytų objektų pripažinimo tinkamais naudoti aktus ir deklaraciją apie statybos užbaigtumą Skyrius perduoda Turto valdymo ir priežiūros skyriui per 10 darbo dienų, o Turto valdymo ir priežiūros skyrius Savivaldybės tarybos sprendimu perduoda naudotojams patikėjimo teise arba neatlygintinam naudojimui, pasirašant sutartis bei perdavimo ir priėmimo aktus.

28. Nematerialusis turtas (detalieji planai, statybos projektai), užbaigus statybos objektą, saugomas Skyriuje įstatymų nustatyta tvarka.

29. Kai Savivaldybės turtas perduodamas valdyti, naudoti ir disponuoti juo patikėjimo teise, per 30 kalendorinių dienų turto perėmėjas įtraukia jį į apskaitą, o turto perdavėjas nurašo.

30. Jei patikėtinis nebenaudoja turto ar jo dalies, jis teisės aktų nustatyta tvarka turi šį turtą grąžinti pagal perdavimo ir priėmimo aktą patikėtojui.

31. Savivaldybės įstaigos ir įmonės (institucijos ir organizacijos), Savivaldybės viešosios įstaigos, kaip tai apibrėžta Sveikatos priežiūros įstaigų įstatyme, valdančios Savivaldybės turtą patikėjimo teise ir norėdamos šį turtą (išskyrus gyvenamąsias patalpas ir socialinį būstą) išnuomoti (išskyrus trumpalaikę nuomą) ar perduoti pagal panaudą tretiesiems asmenims, turi kreiptis į Savivaldybės administraciją su rašytiniu prašymu. Turto valdymo ir priežiūros skyrius parengia Tarybos sprendimo projektą dėl sutikimo turtą išnuomoti, perduoti pagal panaudą tretiesiems asmenims.

32. Savivaldybei nuosavybės teise priklausantis turtas, kaip įnašas, gali būti perduodamas (investuojamas):

32.1. viešajai įstaigai, akcinei bendrovei ar uždarajai akcinei bendrovei vykdant steigimo sutartyje prisiimtus steigėjo turtinius įsipareigojimus;

32.2. didinant viešosios įstaigos dalininkų kapitalą arba akcinės bendrovės ar uždarosios akcinės bendrovės įstatinį kapitalą, jei savivaldybė yra jų dalyvė.

33. Sprendimai dėl valstybės ir Savivaldybės turto investavimo priimami vadovaujantis Vyriausybės nustatytais kriterijais ir tvarka.

34. Patikėtinis savo lėšomis per 10 kalendorinių dienų patikėjimo teisę įregistruoja Nekilnojamojo turto registre, o nutraukus (ar jai pasibaigus) – išregistruoja.

35. Patikėtinis privalo per 10 kalendorinių dienų nuo turto perdavimo dienos
apdrausti nuo draudiminių įvykių patikėjimo pagrindais perduotą turtą ir pristatyti turto valdytojo įgaliotam asmeniui draudimo įstaigos išduoto poliso kopiją.

36. Turto patikėjimo sutartis pasibaigia Civilinio kodekso nustatytais atvejais.

37. Pasibaigus patikėjimo sutarčiai, turtą patikėjimo teise valdo, naudoja ir juo disponuoja sutartį pasirašęs patikėtinis, iki kol Savivaldybės taryba nenustato kitaip.

**V FINANSINIO TURTO VALDYMAS, NAUDOJIMAS IR DISPONAVIMAS JUO**

38. Savivaldybės finansinis turtas kiekvienoje biudžetinėje įstaigoje, Savivaldybės įmonėje ir Savivaldybės įsteigtose viešosiose įstaigose apskaitomas vadovaujantis įstatymais, poįstatyminiais aktais, Vyriausybės nutarimais bei kitais norminiais aktais.

39. Uždarųjų akcinių bendrovių, kurių akcininkė yra Savivaldybės taryba, administracijų vadovai pateikia Buhalterinės apskaitos skyriui ir Turto valdymo ir priežiūros skyriui pažymas, kuriose nurodo akcinės bendrovės pavadinimą, kodą, turimų akcijų skaičių, rūšį, vienos akcijos nominalią vertę, akcijų savininką, visų akcijų nominalią vertę.

40. Inventorizacinė komisija vieną kartą per metus inventorizuoja akcijas ir vieną inventorizavimo aprašo egzempliorių pateikia Buhalterinės apskaitos skyriui.

41. Savivaldybės kontroliuojamų akcinių bendrovių valdyboms priėmus nutarimą dėl įstatinio kapitalo keitimo, sprendimo projektus, suderintus su Turto valdymo ir priežiūros skyriumi, Savivaldybės tarybai teikia bendrovių valdybų pirmininkai arba įgalioja tai padaryti kitą valdybos narį.

**VI SAVIVALDYBĖS TURTO PERDAVIMO PANAUDOS PAGRINDAIS TVARKA**

42. Savivaldybei nuosavybės teise priklausantis turtas (išskyrus savivaldybės būsto fondą bei centralizuotai valdyti perduotą valstybės nekilnojamąjį turtą) gali būti perduotas panaudos pagrindais laikinai neatlygintinai valdyti ir naudoti:

42.1. biudžetinėms įstaigoms;

42.2. viešosioms įstaigoms, kurios pagal Lietuvos Respublikos viešojo sektoriaus atskaitomybės įstatymą laikomos viešojo sektoriaus subjektais;

42.3. asociacijoms (tik Įstatymo 14 straipsnio 2 dalyje nustatytiems veiklos tikslams);

42.4. labdaros ir paramos fondams (tik Įstatymo 14 straipsnio 2 dalyje nustatytiems veiklos tikslams);

42.5. egzilio sąlygomis veikiančioms aukštosioms mokykloms;

42.6. regionų plėtros taryboms;

42.7. viešosios naudos nevyriausybinėms organizacijoms, teikiančioms nemokamą kompleksinę pagalbą krizinį nėštumą išgyvenančioms moterims ir jų artimiesiems, arba viešosios naudos nevyriausybinėms organizacijoms, teikiančioms nemokamą paliatyviąją pagalbą.

42.8. kitiems subjektams, jei tai nustatyta įstatymuose, tarptautinėse sutartyse ar tarptautiniuose susitarimuose.

43. Panaudos gavėjas privalo sudaryti valstybinės žemės sklypo, priskirto pastatui, patalpoms ar statiniui, žemės panaudos sutartį. Sutarties įregistravimo kontrolę vykdo Architektūros ir urbanistikos skyrius.

44. Jeigu terminuotos savivaldybės turto panaudos sutartys su viešosiomis įstaigomis, kurių bent vienas iš jų dalininkų yra Savivaldybė, atstovaujama savivaldybės institucijos ir kurios pagal Viešojo sektoriaus atskaitomybės įstatymą nelaikomos viešojo sektoriaus subjektais, baigia galioti iki 2024 m. spalio 1 d., gali būti sudaromos naujos panaudos sutartys, bet ne ilgesniam nei iki 2024 m. spalio 1 d. laikotarpiui.

45. Neterminuotos savivaldybės nekilnojamojo turto panaudos sutartys nutraukiamos, panaudos gavėją įspėjant prieš 3 mėnesius (jeigu sutartis nenustato kitokio termino), išskyrus Aprašo 46 punkte numatytą atvejį.

46. Jeigu neterminuotos savivaldybės turto panaudos sutartys buvo sudarytos su viešosiomis įstaigomis, kurių bent vienas iš jų dalininkų yra Savivaldybė, atstovaujama savivaldybės institucijos ir kurios pagal Viešojo sektoriaus atskaitomybės įstatymą nelaikomos viešojo sektoriaus subjektais, gali būti sudaromos naujos panaudos sutartys, bet ne ilgesniam nei iki 2024 m. spalio 1 d. laikotarpiui.

47. Aprašo 42.2-42.5 punktuose nurodytiems subjektams turtas gali būti perduodamas panaudos pagrindais laikinai neatlygintinai valdyti ir naudotis:

47.1. jeigu panaudos subjektas pagrindžia, kad prašomas panaudos pagrindais suteikti turtas reikalingas jo vykdomai veiklai ar nustatytiems veiklos tikslams, dėl kurios turtas galėtų būti perduotas ir jo naudojimo paskirtis atitinka šio subjekto steigimo dokumentuose nustatytus veiklos sritis ir tikslus;

47.2. Vyriausybės nustatyta tvarka yra įvertintas poveikis konkurencijai ir atitiktis valstybės pagalbos reikalavimams.

48. Savivaldybei nuosavybės teise priklausantis turtas gali būti perduotas panaudos
pagrindais laikinai neatlygintinai valdyti ir naudoti šio Aprašo 42.2–42.6 punktuose nurodytiems subjektams – ne ilgesniam kaip 10 metų terminui.

49. Sprendimą dėl savivaldybei nuosavybės teise priklausančio turto perdavimo
panaudos pagrindais priima Savivaldybės taryba, išskyrus Aprašo 61 punkte numatytus atvejus.

50. Savivaldybės tarybos sprendimų projektus, dėl turto perdavimo panaudos pagrindais,
rengia bei teikia svarstyti Turto valdymo ir priežiūros skyrius.

51. Sprendimo rengėjui turi būti pateikta visa informacija, patvirtinanti Viešosios įstaigos, kaip viešojo sektoriaus subjekto, statusą pagal Aprašo 42.2 punktą.

52. Sprendime turi būti nurodytas panaudos sutarties terminas, perduodamo turto duomenys (unikalus arba inventorinis numeris, turto buvimo vieta, įsigijimo ir likutinė vertės),
panaudos gavėjo pavadinimas, asmuo, įgaliotas pasirašyti panaudos sutartį, turto panaudos paskirtis, taip pat gali būti nurodytos papildomos panaudos sąlygos. Šios sąlygos privalo būti įrašytos į panaudos sutartį.

53. Panaudos sutartį (2 priedas) per 30 darbo dienų nuo sprendimo priėmimo dienos sudaro ir pasirašo panaudos davėjas arba jo įgaliotas asmuo ir panaudos gavėjas. Savivaldybės kilnojamojo turto panaudos sutarties formą tvirtina Taryba kartu su sprendimu perduoti turtą pagal panaudą.

54. Turto valdytojas arba įgaliotas asmuo, pasirašęs turto panaudos sutartį, ne vėliau kaip
per 10 darbo dienų privalo perduoti turtą panaudos gavėjui arba jo įgaliotam asmeniui pagal turto perdavimo ir priėmimo aktą (5 priedas). Perdavimo - priėmimo akto 3, 4, 6, 7, 8 ,9 stulpelius pildo Buhalterinės apskaitos skyrius, kai jam perdavimo - priėmimo akto projektą pateikia Turto valdymo ir priežiūros skyrius.

55. Turto valdytojas arba įgaliotas asmuo, pasirašęs turto panaudos sutartį, privalo
užtikrinti panaudos sutarties sąlygų vykdymo kontrolę.

56. Panaudos gavėjas savo lėšomis per 10 kalendorinių dienų panaudos teisę įregistruoja Nekilnojamojo turto registre, o nutraukus (ar jai pasibaigus) – sutartį išregistruoja.

57. Panaudos gavėjas privalo per 10 kalendorinių dienų nuo perdavimo dienos
apdrausti nuo draudiminių įvykių panaudos pagrindais perduotą turtą ir pristatyti turto valdytojo įgaliotam asmeniui draudimo įstaigos išduoto poliso kopiją.

58. Jei panaudos gavėjas pageidauja pratęsti sutartį, apie tai panaudos davėją
informuoja raštu ne vėliau kaip prieš 30 dienų iki pasibaigiant panaudos terminui.

59. Savivaldybės tarybai pritarus sutarties pratęsimui, turto perdavimo ir priėmimo aktas nesurašomas.

60. Tarybai įgaliojus Savivaldybės administracijos direktoriaus pavaduotoją panaudos sutartis keičiama (nedidinat panaudos pagrindais perduotino turto ploto) ar nutraukiama panaudos sutartyje numatytais pagrindais.

61. Paskelbus ekstremalią situaciją, karantiną ar nepaprastąją padėtį (toliau - Situacijos), sprendimą dėl Aprašo 42 punkte nurodyto turto laikino perdavimo panaudos pagrindais gali priimti Administracijos direktorius. Administracijos direktoriaus įsakymu turtas perduodamas iki Situacijų atšaukimo ar poreikio, susijusio su Situacijomis, išnykimo.

62. Panaudos gavėjo pareiga savo lėšomis atlikti nekilnojamojo daikto einamąjį ir statinio kapitalinį remontą, kito ilgalaikio materialiojo turto remontą, apmokėti visas turto išlaikymo išlaidas. Panaudos gavėjui, pagerinusiam pagal panaudos sutartį perduotą turtą, už
pagerinimą neatlyginama. Panaudos gavėjas gali atlikti perduoto nekilnojamojo turto kapitalinį remontą ar jo rekonstrukcijos darbus tik raštu suderinęs su panaudos davėju. Turto paprastojo remonto darbus atlikti savo lėšomis ne rečiau kaip kartą per 3 metus.

63. Panaudos gavėjui draudžiama išpirkti panaudos pagrindais perduotą turtą.

64. Panaudos davėjas turi teisę nutraukti panaudos sutartį prieš laiką, jei panaudos gavėjas nesiverčia veikla, dėl kurios buvo perduotas turtas, ar šį turtą naudoja ne pagal paskirtį, ar nevykdo įsipareigojimų savo lėšomis atlikti nekilnojamojo daikto einamąjį ar statinio kapitalinį remontą arba kito ilgalaikio materialiojo turto remontą.

**VII NEKILNOJAMOJO TURTO NUOMOS KONKURSŲ ORGANIZAVIMAS**

**IR VYKDYMAS**

65. Sprendimus dėl Savivaldybės ilgalaikio turto nuomos priima Savivaldybės taryba, o konkursus organizuoja ir vykdo Savivaldybės administracijos direktoriaus įsakymu sudaryta nuolatinė turto nuomos komisija (toliau - Komisija), jeigu:

65.1. Savivaldybės ilgalaikis materialusis turtas neskirtas šalies gynybai ar saugumui užtikrinti, išskyrus atvejus, kai turtas nuomojamas karinių pratybų ir kitų karinio bendradarbiavimo reginių metu;

65.2. savivaldybės ilgalaikis materialusis turtas nenaudojamas savivaldybių funkcijoms įgyvendinti.

66. Savivaldybės turtas išnuomojamas viešo konkurso būdu, išskyrus atvejus, nustatytus šių nuostatų VIII skyriuje. Nekilnojamojo turto viešas nuomos konkursas (toliau - Konkursas) gali būti organizuojamas ir vykdomas informacinių technologijų priemonėmis Vyriausybės nustatyta tvarka.

67. Komisija, skelbdama vietinėje spaudoje ir savivaldybės interneto svetainėje turto nuomos konkursą, nurodo:

67.1. paraiškų dalyvauti nuomos konkurse pateikimo terminą – ne mažiau kaip 15 kalendorinių dienų nuo paskelbimo spaudoje. Skelbiant antrą ir daugiau kartų – ne mažiau kaip 7 kalendorines dienas nuo paskelbimo spaudoje;

67.2. nuomojamojo turto adresą;

67.3. turto naudojimo paskirtį;

67.4. pradinę patalpų nuomos kainą;

67.5. turto nuomos sutarties terminą;

67.6. paraiškų dalyvauti konkurse pateikimo vietą (tikslų adresą, kabineto numerį);

67.7. adresą, telefono numerį, kuriuo galima gauti papildomą informaciją apie nuomojamą turtą;

67.8. komisijos posėdžio vietą, datą ir tikslų laiką;

67.9. banką ir sąskaitos, į kurią turi būti sumokėtas pradinis įnašas, lygus paskelbtam 3 mėnesių pradiniam nuompinigių dydžiui, numerį.

68. Paraiškos dalyvauti Konkurse (3 priedas) priimamos tik skelbime nurodytu laiku ir nustatyta tvarka.

69. Fiziniai arba juridiniai asmenys, norintys dalyvauti nuomos konkurse (toliau – konkurso dalyviai), arba jų atstovai iki skelbime nurodyto pasiūlymų pateikimo termino Paraiškas pateikia Mažeikių rajono savivaldybės administracijos priimamajame („Vienas langelis“) tiesiogiai, per kurjerį arba atsiunčia paštu registruotu laišku. Konkurso dalyviai atsako už Paraiškos išsiuntimą. Paraiška turi būti gauta iki skelbime nurodyto termino pabaigos. Administracija neatsako už pašto vėlavimus, ar kitus nenumatytus atvejus, dėl kurių Paraiškos nebuvo gautos ar gautos pavėluotai. Pavėluotai gautos Paraiškos su pasiūlymais nenagrinėjamos. Konkurso dalyviai pateikia/atsiunčia užklijuotą voką, ant kurio turi būti užrašyta negyvenamųjų pastatų ar patalpų, kurių nuomos konkursas buvo skelbtas, pavadinimas, adresas ir nuoroda „Turto nuomos konkursui“ bei dalyvio vardas pavardė ar įmonės pavadinimas. Voke turi būti pateikta:

 69.1. paraiška, kurioje nurodoma konkurso dalyvio vardas, pavardė ir asmens kodas (fiziniams asmenims), įmonės pavadinimas ir kodas (juridiniams asmenims), adresas (buveinė), telefono numeris, el. pašto adresas, banko pavadinimas ir adresas, sąskaitos numeris ir kodas, siūlomas konkretus nuompinigių dydis ir patvirtinta, kad Paraiškos teikėjas susipažino su Nekilnojamojo turto nuomos konkursų organizavimo ir vykdymo nuostatomis, nurodytomis Mažeikių rajono savivaldybės ir valstybės turto valdymo, naudojimo ir disponavimo juo tvarkos apraše;

69.2. juridinių asmenų registro patvirtintas išplėstinis išrašas ir juridinio asmens įstatų patvirtinta kopija;

69.3. banko išduotą kvitą, kuriame pažymėta, kad konkurso dalyvis į nuomotojo skelbime nurodytą banko sąskaitą sumokėjo pradinį įnašą, lygų paskelbtam 3 mėnesių pradiniam nuompinigių dydžiui;

70. Mažeikių rajono savivaldybės administracijos priimamojo darbuotojas tiesiogiai priėmęs voką, užregistruoja jį Dokumentų valdymo sistemoje ir išduoda dokumento registracijos kortelę. Per kurjerį ar paštu pateikti vokai registruojami vadovaujantis Mažeikių rajono savivaldybės administracijos dokumentų rengimo, tvarkymo, apskaitos, saugojimo, naudojimo ir kontrolės vidaus tvarkos aprašo reikalavimais.

71. Komisijos posėdis turto nuomos konkurso laimėtojui nustatyti vykdomas skelbime nurodytu laiku.

72. Dalyvauti turto nuomos konkurse turi teisę šio konkurso dalyviai ar jų įgalioti atstovai. Konkurso dalyviai turi pateikti komisijai konkurso pasiūlymo išsiuntimą patvirtinantį dokumentą arba dokumento registracijos kortelę bei asmens pažymėjimą.

73. Komisijos pirmininkas leidžia atvykusiems į konkursą dalyviams arba jų atstovams įsitikinti, kad vokas nepažeistas ir atplėšia jį. Paskui skelbia konkurso dalyvių siūlomus nuompinigių dydžius. Paskelbti nuompinigių dydžiai ir juos pasiūlę konkurso dalyviai įrašomi protokole. Pirmuoju įrašomas konkurso dalyvis, pasiūlęs didžiausią nuompinigių sumą. Konkurso dalyviais nepripažįstami asmenys, jei nepateikti visi 69 punkte nurodyti dokumentai ir reikalavimai arba paraiškos atsiųstos pavėluotai.

74. Konkursą laimi asmuo, paraiškoje nurodęs didžiausią nuompinigių sumą. Jeigu tokią pat sumą (didžiausią) pasiūlo keli dalyviai, laimėtoju pripažįstamas dalyvis, kurio pasiūlymas gautas anksčiau.

75. Konkurso laimėtojas, neatvykęs į Komisijos posėdį, apie Konkurso rezultatus informuojamas raštu per 3 darbo dienas nuo įvykusio konkurso dienos, jam išsiunčiamas pranešimas, kuriame nurodomas laikas, kada bus pasirašoma nuomos sutartis.

76. Konkurso dalyviai, neatvykę į konkursą, apie jo rezultatus informuojami raštu (jiems išsiunčiami pranešimai) per 3 darbo dienas įvykus konkursui.

77. Jeigu dalyvauti turto nuomos konkurse nustatyta tvarka užsiregistravo tik vienas konkurso dalyvis ir pasiūlė nuompinigių ne mažiau už nustatytą pradinį nuompinigių dydį, jis laikomas konkurso laimėtoju.

78. Jeigu dalyvauti Konkurse neužsiregistravo nė vienas dalyvis arba visi Konkurso dalyviai pasiūlė nuompinigių mažiau už nustatytą pradinį nuompinigių dydį ir (ar) buvo pateikti ne visi Apraše nurodyti dokumentai, Konkursas skelbiamas neįvykusiu.

79. Konkurso rezultatai įforminami protokolu, kurį pasirašo Komisijos pirmininkas, Komisijos nariai ir Konkurso laimėtojas. Komisijos nariai, nesutinkantys su Konkurso rezultatais, savo atskirąją nuomonę gali įrašyti protokole. Prie protokolo pridedama Konkurso skelbimo spaudoje iškarpa, nurodoma data ir leidinio pavadinimas. Konkurso laimėtojas protokolą pasirašo per 5 d. d. nuo įvykusio konkurso dienos. Laimėtojui, negalinčiam atvykti pasirašytinai susipažinti su protokolu, jo kopija išsiunčiama el. paštu. Pasirašęs protokolo kopiją, Konkurso laimėtojas jį persiunčia siuntėjui. Jei el. laišku protokolą gavęs Konkurso laimėtojas per 5 d. d. nuo įvykusio konkurso dienos neišreiškia prieštaravimo ar pastabų, protokolas laikomas pasirašytu. Kiekvienas Konkurso dalyvis arba jo atstovas turi teisę nuo protokolo surašymo dienos susipažinti su protokolu.

80. Pradinis Konkurso laimėtojo įnašas įskaitomas į nuompinigius. Jeigu Konkurso dalyvis, pripažintas laimėtoju atsisako pasirašyti protokolą ir/ar nesudaro nuomos sutarties, pradinis įnašas jam negrąžinamas.

81. Kitiems Konkurso dalyviams pradinis įnašas per 7 kalendorines dienas grąžinamas į jų nurodytą sąskaitą banke.

82. Turto valdytojas arba jo įgaliotas asmuo ir turto nuomos Konkurso laimėtojas arba jo atstovas ne vėliau kaip per 15 kalendorinių dienų nuo protokolo pasirašymo dienos pasirašo nekilnojamo turto nuomos sutartį (4 priedas) (toliau – Nuomos sutartis). Jei nuomos sąlygos specifinės, nuomos sutarties sąlygas galima koreguoti. Ji sudaroma vadovaujantis Lietuvos Respublikos civiliniu kodeksu.

83. Jeigu Konkurso laimėtojas ar jo atstovas per Aprašo 79 punkte nustatytą terminą nepasirašo protokolo ar neatvyko pasirašyti Nuomos sutarties per 15 kalendorinių dienų nuo protokolo pasirašymo dienos, Komisijos sprendimu Konkurso laimėtoju pripažįstamas sekantis pagal eilę Konkurso sąlygas atitinkančius dokumentus pateikęs Konkurso dalyvis, pasiūlęs didžiausią nuomos mokesčio dydį. Konkurso dalyviui siunčiamas pasiūlymas sudaryti Nuomos sutartį bei atliekamos kitos Apraše numatytos procedūros. Prieš pasirašant Nuomos sutartį, Konkurso laimėtojas turi pervesti pradinį nuompinigių dydį, nustatytą Konkurso sąlygose. Jeigu Konkurso dalyvis ar jo atstovas per Apraše nustatytus terminus nepasirašo protokolo ar per 7 kalendorines dienas nuo protokolo pasirašymo nesumokėjo pradinio nustatyto nuompinigių dydžio, ar per Apraše numatytus terminus neatvyko pasirašyti Nuomos sutarties, Komisijos sprendimu Konkurso rezultatai anuliuojami ir Konkursas laikomas neįvykusiu. Nepasirašius nuomos sutarties, pradinis nuompinigių dydis negrąžinamas.

84. Turto valdytojas arba jo įgaliotas atstovas, pasirašę Nuomos sutartį, privalo ne vėliau kaip per 10 kalendorinių dienų perduoti nuomos Konkurso laimėtojui arba jo atstovui nuomojamą turtą pagal negyvenamųjų patalpų, pastatų ir statinių perdavimo aktą (5 priedas).

85. Bet kuriuo metu iki Nuomos sutarties sudarymo, Komisija turi teisę nutraukti konkurso procedūras, kai:

85.1. atsiranda aplinkybės, kurių nebuvo galima numatyti iki paskelbiant konkursą;

85.2. paskelbus konkursą paaiškėja, kad savivaldybės turto nuoma negalima;

85.3. buvo pažeisti teisės aktų reikalavimai;

85.4. jei turtas tampa reikalingu valstybės ar savivaldybės funkcijų vykdymui.

85.5. Kai ekonomiškai nebenaudinga tęsti savivaldybės ilgalaikio turto nuomos konkurso procedūrų.

86. Konkursą nutraukus Aprašo 85 p. numatytais pagrindais, konkurso dalyviams per 7 kalendorines dienas grąžinamas pradinis įnašas.

87. Nuomininkui draudžiama:

87.1. išpirkti nuomojamą nekilnojamąjį turtą.

87.2. be Savivaldybės administracijos direktoriaus rašytinio sutikimo subnuomoti nuomojamą ilgalaikį materialųjį turtą arba kitaip leisti kitiems asmenims juo naudotis. Subnuoma galima tik tai pačiai, kaip ir nuoma, paskirčiai bei sąlygomis.

88. Nuomos Konkurso dalyviai Konkurso rezultatus gali apskųsti Lietuvos Respublikos teisės aktų nustatyta tvarka.

89. Savivaldybei nuosavybės teise priklausantis nekilnojamasis turtas gali būti išnuomojamas ne ilgesniam kaip l0 metų laikotarpiui, išskyrus įstatymuose ar Apraše numatytus atvejus. Nuomininkui, pagerinusiam išsinuomotą turtą, už pagerinimą neatlyginama, išskyrus atvejus, nurodytus teisės aktuose ir nuomos sutartyje. Tarybos sprendimu nuomos sutarties terminas gali būti nustatomas ilgesniam negu 10 metų laikotarpiui, kai:

89.1 savivaldybės ilgalaikis materialusis turtas išnuomojamas įgyvendinant valstybei svarbius ekonominius arba regioninės svarbos projektus, nuomos laikotarpį nustatant atsižvelgus į projekto investicijų grąžą ir projekto veiklos pobūdį.

89.2. nuomininkas panaudos savo lėšas perduoto ilgalaikio materialiojo turto kapitaliniam remontui ar rekonstrukcijai, o nuomos sutartyje numatoma, kad ji turi būti nutraukta prieš terminą, jeigu nuomininkas įsipareigojime numatytu laikotarpiu nevykdė jam perduoto ilgalaikio materialiojo turto kapitalinio remonto ir/ar rekonstrukcijos ir/ar nepanaudojo įsipareigojime numatytos lėšų sumos.

90. Savivaldybės trumpalaikis materialusis turtas gali būti išnuomojamas kartu su ilgalaikiu materialiuoju turtu, jeigu tuo siekiama užtikrinti efektyvią savivaldybės ilgalaikio materialiojo turto nuomą.

91. Pasibaigus nuomos terminui, Nuomos sutartis, laikantis Aprašo 92 punkte numatytų terminų, gali būti pratęsta Mažeikių rajono savivaldybės tarybos sprendimu:

91.1. Pratęsiant negyvenamųjų pastatų ir patalpų nuomos sutarties terminą, nuomos mokestis turi būti ne mažesnis už paskaičiuotą pagal Aprašo 101 p. nurodytą formulę naudojant aktualius formulės dydžius, išskyrus Aprašo 99.2 ir 99.3 papunkčius.

91.2. Pratęsiant statinių ir įrenginių nuomos sutarties terminą, nuomos mokestis turi būti ne mažesnis už paskaičiuotą naudojant pagal Aprašo 102 p. nustatytą dydį, išskyrus Aprašo 99.2 ir 99.3 papunkčius.

92. Savivaldybės ilgalaikis materialusis turtas gali būti išnuomotas ne ilgesniam kaip 10 metų laikotarpiui (įskaitant nuomos sutarties termino pratęsimą), išskyrus Įstatymo 15 straipsnio 5 dalyje numatytas išimtis.

93. Nuomininkas, sudaręs ilgalaikio turto nuomos sutartį ilgesniam kaip 3 mėnesių laikotarpiui, privalo sudaryti žemės sklypo, priskirto nuomojamam pastatui, statiniui ar įrenginiui, nuomos sutartį. Sutartyje nurodoma, kad pasibaigus pastatų, statinių ar įrenginių nuomos terminui, pasibaigia ir žemės sklypo nuomos sutarties terminas. Šis terminas nurodomas ir žemės sklypo nuomos sutartyje. Sutarties įregistravimo kontrolę vykdo Architektūros ir urbanistikos skyrius.

94. Nuomotojas turi teisę patikslinti negyvenamųjų pastatų, patalpų ir statinių nuomos sutartį, kai:

94.1. pasikeičia nuomininko pavadinimas;

94.2. atlikus inventorizaciją, pasikeitė nuomojami plotai.

95. Nuomos sutarties šalys privalo laikytis šių sąlygų:

95.1. nuomininkas neturi teisės be nuomotojo rašytinio leidimo atlikti kapitalinio remonto arba rekonstravimo darbų (pagerinti turtą);

95.2. patalpų remontas, rekonstrukcija ar kiti darbai, kuriais patalpos pritaikomos nuomininko veiklai, taip pat interjero įrengimo ir apdailos darbai atliekami nuomininko lėšomis neatlygintinai. Tokiu atveju projektas ir sąmatos nuomotojui pateikiamos susipažinti. Nuomotojas turi teisę neleisti atlikti tokių darbu, jei jais iš esmės pakeičiama patalpų paskirtis, sumažinama jų vertė ar kitaip pabloginama jų būklė, arba jei tai neatitinka statybos inžinerinių normų ir reikalavimų;

95.3. nuomininkas privalo patalpas naudoti tik pagal sutartyje nurodytą paskirtį;

95.4. nuomininkas, sutartyje nustatytu laiku nesumokėjęs nuompinigių, moka 0,05 procento (procentais nuo nesumokėtos nuompinigių sumos, nustatytos sutartyje, už kiekvieną pavėluotą dieną) delspinigius;

95.5. likus 3 savaitėms iki Nuomos sutarties termino pabaigos, nuomininkas privalo nuomotojui raštu pranešti apie nuomojamų negyvenamųjų patalpų atlaisvinimą arba pageidavimą toliau tęsti nuomą. Jei nuomininkas laiku neperduoda patalpų, jam priskaičiuojamas nuomos mokestis, kol patalpos nebus atlaisvintos ir perduotos pagal aktą;

95.6. nuomos sutarčiai pasibaigus, nuomininkas patalpas privalo grąžinti nuomotojui tokios būklės, kokias gavo, atsižvelgiant į normalų nusidėvėjimą, arba sutartyje sulygtos būklės.

96. Nuomos sutartis prieš terminą nuomotojo reikalavimu gali būti nutraukta, kai:

96.1. nuomininkas naudojasi turtu ne pagal sutartį ar turto paskirtį;

96.2. nuomininkas nemoka nuomos mokesčio 3 mėnesius iš eilės arba mokant tik mokesčių dalį, kai įsiskolinimas pasiekia 3 mėnesiams prilygstančius nesumokėtus tokių mokesčių įsiskolinimus;

96.3. nuomininkas nedaro remonto tais atvejais, kai jis pagal įstatymus ar sutartį privalo jį daryti.

97. Nuomotojas turi teisę reikalauti nutraukti terminuotą Nuomos sutartį prieš terminą tik po to, kai prieš 2 mėnesius apie tai įspėjo nuomininką.

98. Nuomos sutartis gali būti nutraukta ir kitais įstatymų numatytais atvejais.

99. Priimant sprendimą išnuomoti laisvą Savivaldybės turtą, nuompinigių dydį nustato Savivaldybės taryba vienu iš šių būdų:

99.1. pagal turto nuompinigių dydžio nustatymo formulę;

99.2. Savivaldybės taryba turi teisę padidinti/sumažinti pradinį nuompinigių dydį, apskaičiuotą šios tvarkos 101 ar 102 punktuose nustatytu būdu;

99.3. Savivaldybės tarybos sprendimu, bet ne mažiau kaip 1,0 Eur per mėnesį, kai nuomojamos apleistos patalpos, kurioms reikalingas kapitalinis remontas ar rekonstrukcija, kuri bus atlikta nuomininko ar ES lėšomis.

100. Savivaldybės tarybos sprendimu patvirtintas nuompinigių dydis vadinamas pradiniu.

101. Nuomojant negyvenamuosius pastatus ir patalpas nekilnojamojo turto metinis nuompinigių dydis apskaičiuojamas pagal formulę:

101.1. **N =V x Kv x Ki / T**, kur:

101.2. **N** – metinis nekilnojamojo turto vieno kubinio/kvadratinio metro nuompinigių dydis;

101.3. **V –** nekilnojamojo turto vieno kubinio/kvadratinio metro vidutinė statybos vertė, neskaičiuojant fizinio nusidėvėjimo, iki kiekvienų kalendorinių metų vasario 1 d. tvirtinama valstybės įmonės Registrų centro direktoriaus įsakymu ir viešai skelbiama valstybės įmonės Registrų centro svetainėje www.registrucentras.lt/p/460;

101.4. **Kv –** vietovės pataisos koeficientas pagal turto paskirtį ir jo vietovę, kuris iki kiekvienų kalendorinių metų vasario 1 d. tvirtinamas valstybės įmonės Registrų centro direktoriaus įsakymu ir viešai skelbiamas valstybės įmonės Registrų centro svetainėje www.registrucentras.lt/p/460;

101.5. **Ki –** turto valdytojo (nuomotojo) motyvuotai parinktas nuompinigių dydžio koregavimo koeficientas priklausomai nuo turto būklės:

101.6. **Ki = 1-1,3** (labai geros ir geros būklės turtui, kurio nusidėvėjimas neviršija 30 %);

101.7. **Ki = 1-0,7** (vidutinės būklės turtui, kurio nusidėvėjimas nuo 30 % iki 60 %);

101.8. **Ki = 0,7-0,5** (patenkinamos ir blogos būklės turtas, kurio nusidėvėjimas daugiau kaip 60 %);

101.9. **T** – ilgalaikio materialiojo turto maksimalus nusidėvėjimo normatyvas, nurodytas šio Aprašo 6 priede;

101.10. Nekilnojamojo turto mėnesinis vieno kubinio/kvadratinio metro nuompinigių dydis apskaičiuojamas pagal formulę **Nmk = N/12**, kur:

**Nmk** – mėnesinis nekilnojamojo turto vieno kubinio/kvadratinio metro nuompinigių dydis;

**N** – metinis nekilnojamojo turto vieno kubinio/kvadratinio metro nuompinigių dydis.

102. Statinių ir įrenginių nuompinigių dydis apskaičiuojamas naudojant:

102.1. žemės nuomos mokestį;

102.2. turto nusidėvėjimo sumą, taikant normatyvą, nurodytą Aprašo 6 priede.

103. Skelbiant negyvenamųjų pastatų nuomos konkursus ir jiems neįvykus, pradinis nuompinigių dydis mažinamas:

103.1. paskelbus nuomos konkursą trečią kartą – 30 procentų;

103.2. paskelbus nuomos konkursą ketvirtą kartą – 50 procentų;

103.3. paskelbus nuomos konkursą penktą kartą – 70 procentų;

103.4. paskelbus nuomos konkursą šeštą kartą ir daugiau – Komisijos protokoliniu nutarimu.

104.Tarybai įgaliojus Savivaldybės administracijos direktoriaus pavaduotoją Nuomos sutartis keičiama (nedidinat pagal nuomos sutartį perduotino turto ploto) ar nutraukiama Nuomos sutartyje nurodytais pagrindais.

**VIII NUOMA NE KONKURSO BŪDU**

105. Savivaldybės ilgalaikis materialusis turtas gali būti išnuomotas be konkurso, jeigu:

105.1. savivaldybės ilgalaikis materialusis turtas išnuomojamas neatidėliotinam darbui atlikti (avarijoms, stichinėms nelaimėms likviduoti ir panašiai) ar trumpalaikiam renginiui (parodoms, sporto varžyboms, pasitarimams, seminarams, šventėms, kultūros renginiams), kurio trukmė yra ne ilgesnė kaip 30 kalendorinių dienų, organizuoti);

105.2. perkamos paslaugos, kurioms teikti bus naudojamas savivaldybių ilgalaikis ir trumpalaikis materialusis turtas, ir šis turtas išnuomojamas Lietuvos Respublikos viešųjų pirkimų įstatymo nustatyta tvarka vykdomo viešojo paslaugų pirkimo metu;

105.3. bent 3 kartus neįvyksta valstybės arba savivaldybės ilgalaikio materialiojo turto viešas nuomos konkursas;

105.4. bendrosios nuosavybės teise valdomas savivaldybės nekilnojamasis turtas išnuomojamas šio turto bendraturčiams arba kai išnuomojamas savivaldybės nekilnojamasis turtas yra greta šio turto nuomininkams priklausančių ir (arba) jų naudojamų statinių;

105.5. savivaldybės ilgalaikis materialusis turtas išnuomojamas pelno nesiekiantiems subjektams, kurių pagrindinis veiklos tikslas atitinka bent vieną iš Įstatymo 14 straipsnio 2 dalyje nustatytų tikslų arba regionų plėtros taryboms;

105.6. savivaldybės ilgalaikis materialusis turtas išnuomojamas subjektams Lietuvos Respublikos įstatymų numatytais atvejais.

106. Sprendimą dėl ilgalaikio turto nuomos ne konkurso būdu priima Savivaldybės taryba.

107. Savivaldybės tarybos sprendimo projektą rengia Turto valdymo ir priežiūros skyrius, gavęs:

107.1. Savivaldybės administracijos direktoriaus įsakymu sudarytos darbo grupės motyvuotą teikimą;

107.2. motyvuotą prašymą bei prie prašymo pridedamus priedus.

108. Turto valdytojas užtikrina, kad nekilnojamojo turto nuomos konkurso bei nuomos ne konkurso būdu atliekamų procedūrų metu būtų laikomasi lygiateisiškumo, nediskriminavimo, abipusio pripažinimo, proporcingumo ir skaidrumo principų.

**IX TURTO APSKAITA IR ATASKAITOS APIE VALSTYBEI IR SAVIVALDYBEI NUOSAVYBĖS TEISE PRIKLAUSANTĮ TURTĄ**

109. Savivaldybės įstaigos turto apskaitą tvarko vadovaudamosi Lietuvos Respublikos teisės aktų nustatyta tvarka ir Mažeikių rajono savivaldybės administracijos buhalterinės apskaitos politika.

110. Savivaldybei nuosavybės teise priklausantį turtą, kuris nėra perduotas patikėjimo teise valdyti kitiems vešiesiems juridiniams asmenims, valstybės turtą, valdomą patikėjimo teise, Savivaldybės administracijos patikėjimo teise valdomą turtą į apskaitą įtraukia Savivaldybės administracijos Buhalterinės apskaitos skyrius.

111. Savivaldybės akcinį kapitalą ir Savivaldybės, kaip dalininko, įnašus apskaito Buhalterinės apskaitos skyrius.

112. Visas valstybės turtas, perduotas Savivaldybei valdyti, naudoti ir disponuoti juo patikėjimo ar nuosavybės teise, įtraukiamas į apskaitą, tvarkomą Buhalterinės apskaitos skyriaus, kol bus perduotas turto valdytojui.

113. Valstybės arba Savivaldybės turto, kuris teisės aktų nustatyta tvarka perduotas laikinai naudotis pagal panaudos, nuomos, laikino saugojimo sutartis, apskaitą tvarko įstaiga, kuri šį turtą perduoda, o įstaiga, kuri šį turtą priima, tvarko nebalansinėje sąskaitoje pagal kiekvieną turto davėją ir jo pateiktus duomenis apie turtą.

114. Įstaiga privalo valstybei nuosavybės teise priklausantį turtą įtraukti į kitą apskaitą nei Savivaldybei nuosavybės teise priklausantis turtas.

115. Įstaigos turi pasitvirtinti kiekvieno ilgalaikio materialiojo turto vieneto naudingo tarnavimo laiką pagal Vyriausybės nustatytus ilgalaikio turto nusidėvėjimo (amortizacijos) minimalius ir maksimalius ekonominius normatyvus.

116. Valstybės turtas, kuris pagal įvairias programas gautas pagal pasaugos sutartis, iki bus priimtas Vyriausybės nutarimas dėl turto perdavimo, turi būti apskaitomas turtą gavusios Savivaldybės įstaigos, įmonės ar organizacijos užbalansinėje sąskaitoje. Turto perdavimo pirminių dokumentų kopijos, gavus turtą, pateikiamos Turto valdymo ir priežiūros skyriui.

117. Savivaldybei nuosavybės teise priklausančio turto ir patikėjimo teise valdomovalstybės turto ataskaitą (toliau - Ataskaita) kasmet parengia Savivaldybės administracijos Turto valdymo ir priežiūros skyrius gruodžio 31 d. duomenimis.

118. Ataskaita turi apimti turto valdymo naudojimo ir disponavimo juo būdus, turi atspindėti visus per ataskaitinį laikotarpį įvykusius turto pokyčius: turto įsigijimą, pardavimą, perdavimą, nurašymą ir nuomą.

119. Turto valdymo ir priežiūros skyriaus parengta Ataskaita yra teikiama Savivaldybės administracijos direktoriui ir yra sudedamoji Direktoriaus Metinės veiklos ataskaitos dalis, kuri teikiama Savivaldybės tarybai.

120. Atsargos perduodamos Savivaldybės biudžetinėms įstaigoms, Viešosioms įstaigoms  administracijos direktoriaus įsakymu bei perdavimo  - priėmimo aktu. Atsargų perdavimą organizuoja ir vykdo (rengia administracijos direktoriaus įsakymo ir perdavimo – priėmimo akto projektus) Aprašo 7 priedas)) skyrius, kuris vykdė atsargų įsigijimą. Atsargų perdavimo - priėmimo akto 3, 4, 6, 7, 8 ,9 stulpelius pildo Buhalterinės apskaitos skyrius.

**X SAVIVALDYBĖS TURTO APSKAITOS KONTROLĖ**

121. Savivaldybės turto apskaitą, valdymą, naudojimą ir disponavimą juo kontroliuoja Mažeikių rajono savivaldybės kontrolės ir audito tarnyba ir Valstybės kontrolė.

122. Sprendimą leisti įregistruoti buveinę Mažeikių rajono savivaldybei nuosavybės teise priklausančiame pastate priima Mažeikių rajono savivaldybės administracijos direktorius.

**XI** **SKYRIUS**

**SAVIVALDYBĖS TURTO ĮKEITIMAS**

 123. Turto įkeitimas – esamo ar būsimo skolinio įsipareigojimo įvykdymą užtikrinantis Turto įkeitimas, kai įkeistas Turtas neperduodamas kreditoriui.

124. Savivaldybei priklausantis ilgalaikis materialusis turtas gali būti įkeistas įstatymų nustatytais atvejais Savivaldybės tarybos sprendimu Savivaldybės tarybos nustatyta tvarka. Tarybos sprendimų projektus dėl turto įkeitimo rengia Mažeikių rajono savivaldybės administracija. Savivaldybės nematerialusis, finansinis ir materialusis trumpalaikis turtas negali būti įkeistas.

125. Savivaldybės turtas gali būti įkeičiamas kai Savivaldybė skolinasi pinigines lėšas investicijų projektams finansuoti ir kai įkeičiamu turtu reikia užtikrinti Savivaldybės prievolės įvykdymą. Dėl projektams įgyvendinti reikiamų piniginių lėšų skolinimosi ir turto įkeitimo bei įgaliojimų suteikimo sprendimus priima Savivaldybės taryba.

126. Savivaldybė, Savivaldybės tarybos sprendimu gali įkeisti turtą savo prievolių, susijusių su investicijų projektais, įvykdymui užtikrinti, neviršydama Savivaldybės skolinimosi limitų bei turėdama teigiama savivaldybės kontrolieriaus išvadą.

127. Savivaldybės tarybos sprendime dėl turto įkeitimo nurodoma:

127.1. turto rekvizitai (registro numeris, unikalus numeris, inventorinis numeris, adresas, kiti duomenys);

127.2. asmuo, pasirašantis kredito sutartį;

127.3. asmuo, pasirašantis turto įkeitimo sutartį;

127.4. reikalavimas kredito įstaigą parinkti Lietuvos Respublikos viešųjų pirkimų įstatymo nustatyta tvarka;

127.5. kita reikalinga informacija.

128. Kai įkeičiamu turtu užtikrinamas Savivaldybės prievolės įvykdymas, visos su įkeitimu susijusios išlaidos finansuojamos iš Savivaldybės lėšų.

129. Savivaldybės įmonė teise įkeisti ilgalaikį materialųjį turtą naudojasi pagal Lietuvos Respublikos valstybės ir savivaldybių įmonių įstatymą.

**XII BAIGIAMOSIOS NUOSTATOS**

130. Aprašas gali būti keičiamas, naikinamas Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mažeikių rajono savivaldybės ir

valstybės turto valdymo, naudojimo

ir disponavimo juo tvarkos aprašo

1 priedas

**TURTO, PERDUODAMO PATIKĖJIMO TEISE, PAVYZDINĖ SUTARTIS**

20 m. d. Nr.

Mažeikai

Patikėtojas – Mažeikių rajono savivaldybė, kodas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atstovo vardas, pavardė, pareigos)

ir patikėtinis – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(patikėjimo teisės subjekto, priimančio turtą, pavadinimas ir kodas)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atstovo vardas, pavardė, pareigos)

pagal\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(patikėjimo teisės subjekto įstatai (nuostatai), įgaliojimas – dokumento numeris ir data)

vadovaudamiesi Mažeikių rajono savivaldybės tarybos \_\_\_\_\_\_\_\_\_m.\_\_\_\_\_\_\_\_\_\_\_d. sprendimu Nr.\_\_\_\_, sudarė šią sutartį.

**I. SUTARTIES DALYKAS**

1. Patikėtojas įsipareigoja perduoti patikėtiniui turtą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(perduodamo objekto adresas ir apibūdinimas: unikalus numeris, bendras statinio ar patalpų plotas, pažymėjimas plane,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

įsigijimo ir likutinė vertė eurais)

patikėjimo teise valdyti ir naudoti Savivaldybės funkcijai –

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ – atlikti.

(nurodyti savivaldybės funkciją)

**II. SUTARTIES SĄLYGOS**

2. Patikėtinis moka mokesčius pagal pateiktas sąskaitas faktūras už nekilnojamojo turto (toliau – turtas) administravimą, vandenį, energiją, komunalines bei ryšio paslaugas ir žemės nuomos mokestį.

3. Sutarties terminas nustatomas nuo \_\_\_\_\_m.\_\_\_\_\_\_\_\_\_\_d. iki \_\_\_\_\_m.\_\_\_\_\_\_\_\_d.

4. Patikėtinis neturi teisės 1 punkte nurodyto nekilnojamojo turto perduoti nuosavybės teise kitiems asmenims, jo įkeisti ar kitaip suvaržyti daiktines teises į jį, juo garantuoti, laiduoti ar kitu būdu juo užtikrinti savo ir kitų asmenų prievolių įvykdymą. Be Tarybos sprendimo negali jo išnuomoti, suteikti panaudos pagrindais tretiesiems asmenims.

**III. ŠALIŲ PAREIGOS**

5. Patikėtojas privalo:

5.1. per 10 darbo dienų nuo šios sutarties pasirašymo dienos pagal perdavimo ir priėmimo aktą perduoti patikėtiniui šios sutarties 1 punkte nurodytą turtą, išskyrus atvejį, kai patikėjimo sutartis sudaroma naujam terminui;

5.2. kartu su perduodamu turtu pateikti patikėtiniui visus tinkamam turto valdymui ir naudojimui reikalingus dokumentus.

6. Patikėtinis privalo:

6.1. per 10 darbo dienų nuo šios sutarties pasirašymo dienos pagal perdavimo ir priėmimo aktą perimti iš patikėtojo šios sutarties 1 punkte nurodytą turtą,išskyrus atvejį, kai patikėjimo sutartis sudaroma naujam terminui;

6.2. naudoti turtą tik pagal tiesioginę paskirtį, nurodytą šios sutarties 1 punkte, ir sutartį, griežtai laikytis šios paskirties turtui keliamų sandėliavimo, priešgaisrinės saugos ir sanitarinių reikalavimų;

6.3. sudaryti sąlygas patikėtojui kontroliuoti, ar perduotas patikėjimo teise turtas naudojamas pagal paskirtį ir sutartį;

6.4. savo lėšomis ne rečiau kaip kartą per 3 metus atlikti turto priežiūros ir paprastojo remonto darbus;

6.5. be Savivaldybės tarybos rašytinio leidimo neperplanuoti ir nepertvarkyti turto arba jo dalies; gavus rašytinį leidimą ir atlikus turto pagerinimą, jį įforminti pagal Lietuvos Respublikos statybos įstatymo, Buhalterinės apskaitos įstatymo ir kitų teisės aktų reikalavimus. Patikėtiniui, pagerinusiam pagal šią sutartį perduotą turtą, už pagerinimą neatlyginama;

6.6. per 30 darbo dienų nuo turto perdavimo ir priėmimo akto pasirašymo dienos sudaryti su atitinkamomis įmonėmis ir organizacijomis sutartis dėl atsiskaitymo už administravimo, komunalines, ryšio ir kitas paslaugas, mokėti mokesčius sutartyse numatytais terminais;

6.7. įtraukti perduotą turtą į apskaitą;

6.8. teikti ataskaitas apie duomenų, kaupiamų Savivaldybės turto ir vertybinių popierių duomenų bazėje, pasikeitimą Savivaldybės administracijos direktoriaus įsakymu nustatyta tvarka arba patikėtojo pareikalavimu;

6.9. užtikrinti 1 punkte nurodyto turto tinkamą apskaitą, apsaugą ir priežiūrą;

6.10. teisės aktų nustatyta tvarka grąžinti turtą aktu patikėtojui, jei turtas ar jo dalis tampa nereikalingi patikėtinio veiklai vykdyti;

6.11. pasibaigus šios sutarties galiojimo terminui, jei sutartis nesudaroma naujam terminui, perduoti šios sutarties 1 punkte nurodytą turtą patikėtojui kitądieną, o nutraukus sutartįprieš terminą – per 2 savaites nuo sutarties nutraukimo dienos. Turtas turi būti perduodamas pagal perdavimo ir priėmimo aktą tos būklės, kokios buvo perduotas patikėtiniui, atsižvelgiant į normalų nusidėvėjimą, su visais atliktais pertvarkymais, neatsiejamais nuo turto, nepadarant žalos turto būklei.

6.12. įvykdyti visus mokestinius įsipareigojimus, susijusius su patikėjimo teise suteiktu turtu, iki turto perdavimo patikėtojui pagal turto perdavimo ir priėmimo aktą dienos.

**IV. SUTARTIES PASIBAIGIMAS IR NUTRAUKIMAS**

7. Ši sutartis pasibaigia:

7.1. pasibaigus terminui;

7.2. prieš terminą – pranešus raštu. Šalis, norinti atsisakyti sutarties, privalo apie tai raštu pranešti kitai šaliai prieš du mėnesius.

8. Patikėtojas turi teisę vienašališkai nutraukti šią sutartį, pateikęs patikėtiniui pranešimą raštu, jeigu patikėtinis:

8.1. neužtikrina perduoto turto saugumo;

8.2. nesilaiko valdymo ir naudojimo sąlygų ar kitų savo įsipareigojimų pagal šią sutartį;

8.3. nebegali (ar atsisako) įgyvendinti Savivaldybės funkcijų, kurioms įgyvendinti pagal patikėjimo sutartį buvo perduotas turtas.

9. Sutartis laikoma nutrūkusia tais atvejais, kai patikėtinis reorganizuojamas, likviduojamas ar iškelta bankroto byla.

10.Sutartis gali būti nutraukta ir kitais Lietuvos Respublikos civilinio kodekso nustatytais atvejais.

**V. PAPILDOMOS SĄLYGOS**

11. Patikėtinis, jei tinkamai nesirūpino jam perduotu turtu ir patikėtojo interesais, turi atlyginti patikėtojui nuostolius, padarytus dėl turto praradimo ar sugedimo. Patikėtinis atleidžiamas nuo nuostolių atlyginimo, jeigu įrodo, kad jie atsirado dėl nenugalimos jėgos arba patikėtojo veiksmų.

12. Šią sutartį įstatymų nustatyta tvarka patikėtinis savo lėšomis įregistruoja Nekilnojamojo turto registre, o sutartį nutraukus ar jai pasibaigus – ją išregistruoja. Jei patikėtinis per 7 darbo dienas nuo sutarties nutraukimo ar pasibaigimo nepateikia užsakymo valstybės įmonės Registrų centrui išregistruoti patikėjimo sutartį, šią sutartį išregistruoja patikėtojas, o išlaidas, susijusias su sutarties išregistravimu, apmoka patikėtinis.

13. Šalių ginčai dėl sutarties nevykdymo ar netinkamo vykdymo sprendžiami derybomis, o nepavykus susitarti – Lietuvos Respublikos teisės aktų nustatyta tvarka.

14. Ši sutartis surašoma dviem egzemplioriais – po vieną sutarties šalims.

15. Ši sutartis įsigalioja nuo jos pasirašymo dienos.

16. Šalių juridiniai adresai ir rekvizitai:

Patikėtojas ar jo atstovas: Patikėtinis ar jo atstovas:

Pavadinimas Pavadinimas

Įmonės kodas Įmonės kodas

Adresas Adresas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė) (Parašas) (vardas ir pavardė) (Parašas) A.V. A.V.

Mažeikių rajono savivaldybės ir

valstybės turto valdymo, naudojimo

ir disponavimo juo tvarkos aprašo

2 priedas

**MAŽEIKIŲ RAJONO SAVIVALDYBĖS NEKILNOJAMOJO TURTO**

**PANAUDOS PAVYZDINĖ SUTARTIS**

20 m. d. Nr.

Mažeikiai

Panaudos davėjas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(institucijos, įstaigos, įmonės, organizacijos (toliau — įmonė) pavadinimas, kodas)

atstovaujamas pagal\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstatymą, įmonės įstatus (nuostatus), įgaliojimą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atstovo vardas, pavardė, pareigos, įgaliojimo data ir numeris)

ir panaudos gavėjas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įmonės pavadinimas, kodas)

arba panaudos gavėjo atstovas (pagal įmonės įstatus (nuostatus), įgaliojimą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(atstovo vardas, pavardė, pareigos, įgaliojimo data ir numeris)

remdamiesi Mažeikių rajono savivaldybės tarybos \_\_\_\_\_\_\_\_\_m. \_\_\_\_\_\_\_\_\_d. sprendimu Nr.\_\_\_ , sudarė šią sutartį, pagal kurią:

l. Panaudos davėjas įsipareigoja perduoti panaudos gavėjui Savivaldybei nuosavybės teise priklausantį turtą\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(perduodamo objekto adresas ir trumpas apibūdinimas, identifikavimo duomenys, įsigijimo ir likutinė vertės)

laikinai neatlygintinai naudotis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodyti turto naudojimo paskirtį)

**SUTARTIES SĄLYGOS**

2. Panaudos gavėjas moka mokesčius pagal pateiktas sąskaitas faktūras už nekilnojamojo turto priežiūrą, vandenį, energiją, komunalines bei ryšio paslaugas.

3. Panaudos terminas nustatomas nuo \_\_\_\_\_\_m. \_\_\_\_\_\_\_\_d. iki \_\_\_\_\_\_\_\_ m. \_\_\_\_\_\_ d., bet ne ilgiau kaip iki nuosavybės teisės perėjimo kitam asmeniui.

4. Panaudos gavėjui draudžiama išpirkti pagal panaudos sutartį perduotą turtą.

5. Panaudos gavėjui, pagerinusiam pagal panaudos sutartį perduotą turtą, už pagerinimą neatlyginama.

**ŠALIŲ PAREIGOS**

6. Panaudos davėjas privalo:

6.1. pagal perdavimo ir priėmimo aktą perduoti panaudos gavėjui šios sutarties l punkte nurodytą turtą;

6.2. reikalauti, kad panaudos gavėjas savo lėšomis atliktų kapitalinį remontą, jei techninės priežiūros tarnybos nustato, kad toks remontas neatidėliotinas;

6.3. kontroliuoti, kaip turtas naudojamas.

7. Panaudos gavėjas privalo:

7.1. naudoti turtą tik pagal tiesioginę paskirtį, nurodytą šios sutarties l punkte, griežtai laikytis šios paskirties turtui keliamų priešgaisrinės saugos ir sandėliavimo reikalavimų;

7.2. be panaudos davėjo rašytinio leidimo neperplanuoti ir nepertvarkyti turto arba jo dalies. Panaudos gavėjui, pagerinusiam pagal panaudos sutartį perduotą turtą, už pagerinimą neatlyginama;

7.3. laiku atlikti turto profilaktinį tikrinimą, savo sąskaita atlikti einamojo ir kapitalinio remonto ir su turto būklės išlaikymu bei gerinimu susijusius darbus. Už avarijos, įvykusios patalpų vidaus inžineriniuose tinkluose dėl neatliktų, priežiūros ir remonto darbų, padarytus nuostolius sumoka panaudos gavėjas. Turto paprastojo remonto darbus atlikti savo lėšomis ne rečiau kaip kartą per 3 metus;

7.4. sudaryti su atitinkamomis įmonėmis ir organizacijomis sutartis dėl atsiskaitymo už vandenį, energiją, komunalines, priežiūros, ryšio paslaugas ir mokėti mokesčius kas mėnesį, bet ne vėliau kaip numatyta šiose sutartyse;

7.5. savo lėšomis per 10 kalendorinių dienų nuo sutarties pasirašymo dienos apdrausti visam sutarties galiojimo laikui gaunamą turtą panaudos davėjo naudai nuo žalos, kuri gali būti padaryta ugnies, vandens, gamtos jėgų, nuo vagysčių ir kitų draudiminių įvykių ir draudimo liudijimo (poliso) kopiją pateikti panaudos davėjui;

7.6. ne vėliau kaip prieš dvi savaites iki sutarties termino pabaigos raštu pranešti panaudos davėjui apie perduodamą turtą. Jei panaudos gavėjas pageidauja atnaujinti sutartį, tai prašymą turi pateikti ne vėliau kaip prieš mėnesį iki sutarties termino pabaigos;

7.7. pasibaigus sutarties terminui arba ją nutraukus prieš terminą, perduoti pagal aktą panaudos davėjui turtą tvarkingą, su visais atliktais pertvarkymais;

7.8. savo sąskaita daryti jam perduoto turto einamąjį remontą;

7.9. savo sąskaita daryti kapitalinį remontą, prieš tai gavus panaudos davėjo raštišką sutikimą;

7.10. Sudaryti valstybinės žemės sklypo, priskirto pastatui, patalpoms ar statiniui, žemės panaudos sutartį ir ją registruoti Nekilnojamojo turto registre.

7.11. savo lėšomis per 10 kalendorių dienų nuo sutarties pasirašymo dienos įstatymų nustatyta tvarka įregistruoti sutartį valstybės įmonėje Registrų centre. Pasibaigus sutarties terminui, panaudos gavėjas sutartį turi išregistruoti.

**SUTARTIES PASIBAIGIMAS**

8. Sutartis pasibaigia:

8.1. šalių susitarimu;

8.2. terminui pasibaigus;

8.3. kai panaudos gavėjas naudojasi turtu ne pagal šią sutartį;

8.4. kai panaudos gavėjas tyčia ar dėl neatsargumo blogina turto būklę;

8.5. kai panaudos gavėjas perduotą jam neatlygintinai turtą perduoda naudotis trečiajam asmeniui;

8.6. pasibaigus panaudos subjekto, kaip juridinio asmens, įgaliojimams;

8.7. kitais įstatymo nustatytais atvejais;

8.8. kai panaudos gavėjas nevykdo savo sutartinių įsipareigojimų.

8.9. Sutartis laikoma nutrūkusia tais atvejais, kai panaudos gavėjas reorganizuojamas, likviduojamas ar iškelta bankroto byla.

**PAPILDOMOS SĄLYGOS**

9. Ši sutartis įsigalioja nuo sutarties ir perdavimo akto pasirašymo.

10. Sutartis gali būti keičiama ir papildoma raštišku šalių susitarimu.

11. Šalių ginčai sprendžiami Lietuvos Respublikos įstatymų nustatyta tvarka.

12. Prie šios sutarties pridedama:

12.1. savivaldybės ilgalaikio materialiojo turto perdavimo ir priėmimo aktas.

13. Ši sutartis surašoma dviem egzemplioriais – po vieną sutarties šalims.

14. Šalių juridiniai adresai ir rekvizitai:

Panaudos davėjas: Panaudos gavėjas:

Pavadinimas, kodas Pavadinimas, kodas

Adresas Adresas

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė) (Parašas) (vardas ir pavardė) (Parašas)

 A.V. A.V.

Mažeikių rajono savivaldybės ir

valstybės turto valdymo, naudojimo

ir disponavimo juo tvarkos aprašo

3 priedas

**Mažeikių rajono savivaldybės administracijos Turto nuomos konkurso komisijai**

**p a r a I š k a**

**Dėl dalyvavimo VIEŠAME turto**

**nuomos konkurse**

\_\_\_\_\_\_\_\_\_\_\_\_\_\_\_\_\_

(data)

1. Savivaldybės turto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nuomojamo turto pavadinimas, adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Konkurso data \_\_\_\_\_\_\_\_\_\_\_\_\_\_

3. Konkurso dalyvis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fizinio asmens vardas, pavardė, asmens kodas; juridinio asmens pavadinimas, kodas, adresas, tel. numeris, el. paštas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Banko įstaiga (filialas, skyrius) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pavadinimas, kodas, adresas ir sąskaitos, į kurią gali

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

būti grąžinamas pradinis įnašas, numeris)

5. Siūlomi:

5.1. nuomojamo turto nuompinigių dydis per mėnesį \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Eur;

(suma skaičiais ir žodžiais)

5.2. investicijų į turtą dydis, investavimo etapai\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Eur.

(suma skaičiais ir žodžiais).

6\*. Anksčiau (\_\_\_\_\_\_) pateiktą paraišką atšaukiu ir prašau ją laikyti negaliojančia.

(data)

7. Patvirtinu, kad susipažinau su Nekilnojamojo turto nuomos konkursų organizavimo ir vykdymo nuostatomis, nurodytomis Mažeikių rajono savivaldybės ir valstybės turto valdymo, naudojimo ir disponavimo juo tvarkos apraše.

Konkurso dalyvis arba jo įgaliotas asmuo \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė )

A.V. (tik juridinio asmens)

**PRIDEDAMA.** Kartu su paraiška užklijuotame voke pateikiami šie dokumentai (jeigu kuris nors dokumentas nepateikiamas, atitinkamą punktą išbraukti):

1. Banko išduotas dokumentas, patvirtinantis, jog sumokėtas pradinis įnašas.

2. Nustatyta tvarka patvirtintas įgaliojimas, jeigu nuomininkui atstovauja kitas asmuo.

3. Juridinių asmenų registro patvirtintas išplėstinis išrašas ir juridinio asmens įstatų patvirtinta kopija;

4. Kiti dokumentai (išvardyti juos).

\*Pildoma, jeigu įregistruotas konkurso dalyvis atšaukia komisijai pateiktus dokumentus ir pateikia naują paraišką bei dokumentu.

Mažeikių rajono savivaldybės ir

valstybės turto valdymo, naudojimo

ir disponavimo juo tvarkos aprašo

4 priedas

**NEGYVENAMŲJŲ PASTATŲ, PATALPŲ IR STATINIŲ NUOMOS PAVYZDINĖ SUTARTIS**

\_\_\_\_\_\_\_\_\_\_ m. \_\_\_\_\_\_\_\_\_\_\_\_\_\_\_\_\_\_\_d. Nr.\_\_\_\_\_\_\_\_

Mažeikiai

Nuomotojas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(institucijos, įstaigos, įmonės, organizacijos (toliau –įmonės) pavadinimas, kodas)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pagal įstatymą, įmonės įstatus (nuostatus), įgaliojimą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atstovo vardas, pavardė, pareigos, įmonės įstatų (nuostatų) pavadinimas, įgaliojimo data ir numeris)

ir nuomininkas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nuomininko–fizinio asmens vardas, pavardė, asmens kodas, nuomininko– įmonės pavadinimas, kodas)

arba nuomininko atstovas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pagal įmonės įstatus (nuostatus), įgaliojimą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(atstovo vardas, pavardė, pareigos, įmonės įstatų (nuostatų) pavadinimas, įgaliojimo data ir numeris)

remdamiesi viešo konkurso, įvykusio \_\_\_\_\_\_\_\_\_\_\_\_m. \_\_\_\_\_\_\_\_\_\_\_\_\_\_\_\_\_\_d., komisijos protokolu, sudarė šią sutartį, pagal kurią:

1. Nuomotojas įsipareigoja perduoti nuomininkui nuomojamas patalpas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nuomojamo objekto adresas ir trumpas apibūdinimas – unikalus turto numeris iš registro

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pažymėjimo, kito turto inventorizacijos numeris; nuomojamas plotas; įrenginių pagrindinės charakteristikos;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

statinio žymėjimas plane; turto likutinė vertė eurais)

naudoti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodyti turto naudojimo paskirtį)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Nuomininkas įsipareigoja mokėti nuompinigius \_\_\_\_\_\_\_\_\_Eur per mėnesį / ketvirtį

(įrašyti sumą) (nereikalingą žodį išbraukti)

**SUTARTIES SĄLYGOS**

3. Nuomininkas moka nuompinigius pagal pateiktą sąskaitą faktūrą kas mėnesį, ne vėliau kaip iki kito mėnesio 20 dienos.

4. Nuomininkas savo lėšomis pagerinęs nekilnojamąjį turtą (atlikęs kapitalinį remontą arba rekonstrukciją), gali būti atleidžiamas nuo nuompinigių mokėjimo pagal pateiktus atliktų darbų perdavimo ir priėmimo aktus.

5. Nuomininkas, be nuompinigių, kas mėnesį teisės aktų nustatyta tvarka moka pagal pateiktas sąskaitas faktūras visus mokesčius, nurodytus šioje sutartyje, taip pat mokesčius už vandenį, energiją ir komunalines paslaugas.

6. Nuomos terminas nustatomas nuo \_\_\_\_\_\_\_\_\_\_\_\_ m. \_\_\_\_\_\_\_\_\_\_\_\_ d. iki \_\_\_\_\_\_\_\_\_\_\_ m. \_\_\_\_\_\_\_\_\_\_\_\_\_\_d., bet ne ilgiau kaip iki nuosavybės teisės į išnuomotą turtą perėjimo kitam asmeniui.

7. Nuomininkui draudžiama išpirkti nuomojamą nekilnojamąjį turtą.

**ŠALIŲ PAREIGOS**

8. Nuomotojas įsipareigoja:

8.1. per 10 dienų po šios sutarties pasirašymo perduoti nuomininkui nuomojamą turtą pagal perdavimo ir priėmimo aktą, kuris yra šios sutarties priedas;

8.2. šios sutarties galiojimo metu atlikti nuomojamo turto ar su juo susijusių inžinerinių sistemų kapitalinio remonto darbus, kai atliekami viso objekto, kurio dalis nuomojama, arba su tuo objektu susijusių inžinerinių tinklų kapitalinio remonto darbai (nurodyti, jeigu šalys susitarė kitaip).

9. Nuomininkas įsipareigoja:

9.1. naudoti turtą pagal paskirtį, griežtai laikytis šios paskirties turtui keliamų priežiūros, priešgaisrinės saugos ir sanitarinių reikalavimų;

9.2. savo lėšomis parengti turtą pasikeičiantiems metų sezonams ir kas 3/ 4 /5 metai atlikti (nereikalingus skaičius išbraukti)

nuomojamo turto einamąjį remontą;

9.3. mokėti žemės nuomos (subnuomos), administravimo ir komunalinių paslaugų
mokesčius, susijusius su išnuomotu turtu;

9.4. pasibaigus šios sutarties terminui arba ją nutraukus prieš terminą, perduoti pagal aktą tvarkingas patalpas su visais atliktais pertvarkymais, neatskiriamais nuo pastato;

9.5. sudaryti su atitinkamomis įmonėmis ir organizacijomis sutartis dėl atsiskaitymo už vandenį, energiją, komunalines ir kitas paslaugas, patalpų priežiūros (administravimo) sutartį su pastato administratoriumi;

9.6. sudaryti nuomotojo įgaliotam atstovui sąlygas tikrinti nuomojamo turto būklę;

9.7. savo lėšomis per 10 kalendorinių dienų nuo sutarties pasirašymo dienos apdrausti visam sutarties galiojimo laikui gaunamą turtą nuomotojo naudai nuo žalos, kuri gali būti padaryta ugnies, vandens, gamtos jėgų, nuo vagysčių ir kitų draudiminių įvykių;

9.8. savo lėšomis per 10 kalendorių dienų nuo sutarties pasirašymo dienos įstatymų nustatyta tvarka įregistruoti sutartį valstybės įmonėje Registrų centre. Pasibaigus sutarties terminui, nuomininkas sutartį turi išregistruoti.

9.9. Sudaryti valstybinės žemės sklypo, priskirto pastatui, patalpoms ar statiniui, žemės nuomos sutartį ir ją registruoti Nekilnojamojo turto registre.

10. Nuomininkui draudžiama be nuomotojo (tais atvejais, kai sprendimą dėl turto nuomos priima steigėjas – be steigėjo arba jo įgalioto asmens) rašytinio sutikimo:

10.1. subnuomoti nuomojamas patalpas arba kitaip leisti kitiems asmenims juo naudotis;

10.2. atlikti kapitalinio remonto arba rekonstravimo darbus (pagerinti turtą).

**ŠALIŲ ATSAKOMYBĖ**

11. Nuomininkas, šioje sutartyje nustatytu laiku nesumokėjęs nuompinigių, moka 0,05
procento delspinigių (procentais nuo nesumokėtos nuompinigių sumos, nustatytos už kiekvieną pavėluotą dieną).

12. Už nuomojamo turto pabloginimą nuomininkas atsako Lietuvos Respublikos civilinio kodekso nustatyta tvarka.

**SUTARTIES PASIBAIGIMAS**

13. Ši sutartis pasibaigia:

13.l. jos terminui pasibaigus;

13.2. šalių susitarimu;

13.3. nuosavybės teisei į išnuomotą turtą perėjus kitam asmeniui;

13.4. nuomotojo reikalavimu, kai Lietuvos Respublikos Vyriausybė ar Mažeikių rajono savivaldybės taryba priima sprendimą dėl išnuomoto valstybės ar savivaldybės turto valdymo, naudojimo ar disponavimo juo;

13.5. kitais Lietuvos Respublikos civilinio kodekso nustatytais atvejais;

13.6. nuomininkui nesumokėjus nuomos mokesčio daugiau kaip 3 mėn. arba mokant tik mokesčių dalį, kai įsiskolinimas pasiekia 3 mėnesiams prilygstančius nesumokėtus tokių mokesčių įsiskolinimus ir nepadengus skolos per nuomotojo raštiškame įspėjime nurodytą terminą, nuomotojas turi teisę vienašališkai nutraukti nuomos sutartį, pranešęs prieš vieną mėnesį apie tai nuomininkui raštu.

13.7. Sutartis laikoma nutrūkusia tais atvejais, kai nuomininkas reorganizuojamas, likviduojamas ar iškelta bankroto byla.

**NUOMOS TERMINO PRATĘSIMAS**

14. Pasibaigus šios sutarties terminui su nuomininku, tvarkingai vykdžiusiu sutartyje
prisiimtas pareigas, nuomos terminas gali būti pratęstas. Pratęsiant nuomos sutarties terminą, naujam laikotarpiui nuomos mokestis paskaičiuojamas pagal galiojančius teisės aktus.

**PAPILDOMOS SĄLYGOS**

15. Papildomos sąlygos:

15.1. Nuomotojui sutikus, nuomininkas gali atlikti turto kapitalinio remonto arba rekonstravimo darbus (pagerinti turtą), pritaikydamas turtą savo veiklai. Sutikimas dėl nuomininko teisės atlikti kapitalinio remonto arba rekonstravimo darbus (pagerinti turtą) duodamas raštu, jį pasirašo sprendimus dėl turto nuomos priimančio subjekto įgaliotas asmuo. Nuomininkui, pagerinusiam išsinuomotą turtą, už pagerinimą neatlyginama, išskyrus šios sutarties 4 punkte numatytą atvejį.

15.2. Nuomininkas savo lėšomis atlieka nuomojamų negyvenamųjų patalpų priežiūros (patalpų ir teritorijos tvarkymas, pastato ir jo konstrukcijų stebėjimas, numatytą laiką naudotų įrenginių, prietaisų detalių, elementų, tepalų keitimas ir pan., inžinerinių sistemų profilaktika, įrenginių derinimas, pasirengimas šildymo sezonui ir pan.) ir remonto (stogo ir grindų lopymas, santechnikos prietaisų, radiatorių pakeitimas arba prakiurusių vamzdynų remontas, susidėvėjusių apdailos elementų sutvarkymas, langų, durų, grindų, laiptų dažymas, kai jie nekeičiami, išdužusių stiklų pakeitimas ir pan.) darbus. Nuomojamų patalpų vidaus inžinerinių tinklų avarijos, įvykusios dėl neatliktų priežiūros ir remonto darbų, padarytus nuostolius sumoka nuomininkas.

15.3. Nuomininkas sudaro žemės sklypo, priskirto nuomojamam pastatui, patalpoms ar statiniui, žemės nuomos (subnuomos) sutartį ir ją registruoja nekilnojamojo turto registre.

16. Sutartyje nenurodytais atvejais būtina vadovautis Lietuvos Respublikos civiliniu kodeksu.

17. Ši sutartis surašoma dviem egzemplioriais - po vieną kiekvienai šaliai.

18. Ši sutartis įsigalioja nuo jos pasirašymo dienos.

19. Prie šios sutarties pridedama:

19.1. negyvenamųjų patalpų perdavimo aktas;

19.2. kiti nuomojamo turto dokumentai ir priedai, būtini šiam turtui naudoti.

Nuomotojas : Nuomininkas:

Pavadinimas Pavadinimas

Įmonės kodas Įmonės kodas

Adresas Adresas

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(vardas ir pavardė) (Parašas) (vardas ir pavardė) (Parašas)

A.V. A.V.

 Mažeikių rajono savivaldybės ir

valstybės turto valdymo, naudojimo

ir disponavimo juo tvarkos aprašo

5 priedas

**PERDAVIMO IR PRIĖMIMO A K T A S**

20 m. d. Nr.

Mažeikiai

Nuomotojas arba panaudos davėjas/patikėtojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nereikalingą žodį išbraukti)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pagal įstatymą, įmonės įstatus (nuostatus), įgaliojimą)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(atstovo vardas, pavardė, pareigos, įmonės įstatų (nuostatų) pavadinimas, įgaliojimo data ir numeris)

ir nuomininkas arba panaudos gavėjas/patikėtinis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nereikalingą žodį išbraukti) (nuomininko arba panaudos gavėjo–

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

asmens vardas ir pavardė; ar įmonės pavadinimas)

arba nuomininko ar panaudos gavėjo/ patikėtinio atstovas (pagal įmonės įstatus (nuostatus), įgaliojimą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atstovo vardas, pavardė, pareigos, įmonės įstatų ( nuostatų) pavadinimas, įgaliojimo data ir numeris) remdamiesi sutartimi Nr. \_\_\_\_\_\_\_, sudaryta \_\_\_\_\_\_\_\_m. \_\_\_\_\_\_\_\_\_\_\_\_\_d.,/20 m. d. Mažeikių rajono savivaldybės tarybos sprendimu Nr. T1- perdavė ir priėmė turtą (nuomojamo arba perduodamo panaudos pagrindais objekto adresas ir trumpas apibūdinimas - unikalus turto numeris iš registro pažymėjimo, kito turto inventorizacijos numeris; perduodamas plotas, įrenginių pagrindinės charakteristikos; statinio žymėjimas plane; būklė, skaitiklių duomenys. Finansavimo šaltiniai, kurie nurodomi lentelėje):

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr*.* | Turto pavadinimas | Inv. Nr. | Turto vieneto įsigijimo suma, Eur | kiekis | Finansavimo šaltiniai | Įsigijimo suma pagal finansavimo šaltinius Eur | Likutinė vertė pagal finansavimo šaltinius, Eur | Balansinė sąskaita |
| 1 | 2 | 3 | 4 | 5 | 6 | 7 | 8 | 9 |
|  |  |  |  |  | Europos sąjungos lėšos |  |  |  |
| Valstybės biudžeto lėšos |  |  |
| Savivaldybės biudžeto lėšos |  |  |
| Kiti šaltiniai |  |  |

Patikėtinis patvirtina, kad yra susipažinęs su Mažeikių rajono savivaldybės ir valstybės turto valdymo, naudojimo ir disponavimo juo tvarkos aprašo IV skyriaus „Savivaldybės turto valdymas, naudojimas ir disponavimas juo patikėjimo teise ir turto investavimas“ nuostatomis.

Perdavė: Priėmė:

(nuomotojo arba panaudos davėjo/patikėtojo (nuomotojo arba panaudos gavėjo/patikėtinio atstovo pareigų pavadinimas) atstovo pareigų pavadinimas)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(Vardas, pavardė) (Parašas) A.V. (Vardas, pavardė) (Parašas) A.V.

Mažeikių rajono savivaldybės ir

valstybės turto valdymo, naudojimo

ir disponavimo juo tvarkos aprašo

6 priedas

**ILGALAIKIO MATERIALIOJO TURTO MAKSIMALUS NUSIDĖVĖJIMO NORMATYVAS**

Ilgalaikio materialiojo turto grupė                                                                Normatyvas metais

Naujas nekilnojamasis turtas ir nekilnojamojo turto, įtraukto į Lietuvos Respublikos 8

nekilnojamųjų kultūros vertybių registrą, rekonstravimo darbai

Kitas, išskyrus 1 punkte nurodytą, nekilnojamasis turtas 15

Mašinos ir įrengimai                                                                                                  5

Įrenginiai (statiniai, gręžiniai ir kt.)                                                                       8

Elektros perdavimo ir ryšių įtaisai (išskyrus kompiuterinius tinklus)                        8

Geležinkelio riedmenys (šilumvežiai, vagonai, cisternos), laivai                              8

Vamzdynai, lėktuvai, ginklai                                                                                  15

Baldai, inventorius                                                                                               6

Kompiuterinė technika ir ryšių priemonės (kompiuteriai, jų tinklai ir įranga)              3

Lengvieji automobiliai:

naudojami trumpalaikės automobilių nuomos veiklai, vairavimo mokymo         4

paslaugoms ar transporto paslaugoms teikti – ne senesni kaip 5 metų

kiti lengvieji automobiliai – ne senesni kaip 5 metų                                        6

kiti lengvieji automobiliai                                                                              10

Krovininiai automobiliai, priekabos, puspriekabės, autobusai – ne senesni kaip 5 metų   4

Kiti krovininiai automobiliai, priekabos, puspriekabės, autobusai                             10

Kitas materialusis turtas        4

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mažeikių rajono savivaldybės ir valstybės turto valdymo, naudojimo ir disponavimo juo tvarkos aprašo 7 priedas

**ATSARGŲ PERDAVIMO IR PRĖMIMO AKTAS**

20 m. d. Nr.

Mažeikiai

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *Eil. Nr.* | *Turto pavadinimas* | *Inv. Nr.* | Turto vieneto įsigijimo suma, Eur | Kiekis | Finansavimo šaltiniai | Įsigijimo suma pagal finansavimo šaltinius, Eur | Likutinė vertė pagal finansavimo šaltinius, Eur | Balansinė sąskaita |
| *1* | *2* | *3* | 4 | 5 | 6  | 7  | 8 | 9 |
|
|  |  |  |   |   | Europos sąjungos lėšos |   |   |   |
| Valstybės biudžeto lėšos |   |   |
| Savivaldybės biudžeto lėšos |   |   |
| Kiti šaltiniai |   |   |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_